Sărbătoare 20 martie 2024. Cine au fost Sfinţii mucenici ucişi în Mănăstirea Sfântul Sava cel Sfinţit
Miercuri, 20 martie 2024, românii îi prăznuiesc pe Sfinţii mucenici ucişi în Mănăstirea Sfântul Sava cel Sfinţit, sfinţi cu care românii sunt mai puţin familiarizaţi.
- Sfinţii mucenici ucişi în Mănăstirea Sfântul Sava cel Sfinţit sunt prăznuiţi pe 20 martie.
Păgânii etiopieni au atacat Mănăstirea Sfântul Sava cel Sfinţit în secolul VIII, crezând că mănăstirea respectivă adăposteşte numeroase bogăţii.
Totuşi, conform crestinortodox.ro, păgânii nu au găsit bogăţiile visate, astfel că au luat decizia să îi ucidă cu săbiile pe cei care locuiau acolo.
În faţa morţii, monahii au transmis următorul mesaj: "Noi din lume am fugit în această pustie, pentru dragostea lui Hristos, şi prearuşinos lucru ar fi să fugim din pustie de frica oamenilor. De ar fi să fim cu toţii junghiaţi aici, junghiaţi vom fi pentru dragostea noastră pentru Hristos pentru Care am şi venit să locuim aici".
În cele din urmă s-a decis ca o parte dintre monahi să fie ucişi cu săgeţi, iar cealaltă parte să fie închisă în peştera Sfântului Sava. Păgânii au pus, apoi, foc la uşa peşterii, iar monahii din interior au murit sufocaţi de fum.
Sursa amintită precizează că monahii şi-au dat sfintele suflete înainte de Praznicul Luminat al Învierii Domnului din anul 796 după Hristos, când pe scaunul împărăţiei Răsăritului se aflau Constantin şi Irina, iar Patriarh al Ierusalimului era Arhiereul Ilie.